**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO perdavimo ir ĮSIGIJIMO SAVIKAINOS PADIDINIMO**

2015 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 8 ir 29 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 11 straipsnio 1 ir 2 dalimis, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“, 32.1 punktu, atsižvelgdama į Molėtų rajono savivaldybės administracijos direktoriaus 2015 m. lapkričio 12 d. įsakymą Nr. B6-1074 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms atlikti“, Molėtų r. kūno kultūros ir sporto centro 2015 m. lapkričio 26 d. raštą Nr. S-166 „Dėl patalpų perdavimo“ bei į Molėtų rajono savivaldybės administracijos 2014 - 2015 m. vykdytą projektą „Administracinio pastato dalies Statybininkų g. 9, Molėtai, kapitalinis remontas“,

Molėtų rajono savivaldybės taryba nusprendžia:

1. Perduoti Molėtų r. kūno kultūros ir sporto centrui savarankiškųjų savivaldybės funkcijų – vaikų ir jaunimo užimtumo organizavimo, kūno kultūros ir sporto plėtojimo, gyventojų poilsio organizavimo - vykdymui savivaldybei nuosavybės teise priklausančias administracines patalpas (unikalus Nr. 4400-2963-7023:2920, bendras plotas 1074,62 kv. m, pastatytas 1970 m., nekilnojamojo daikto registro Nr. 44/1702110, plane pažymėtas 2), esančias Molėtų r. sav., Molėtų m., Statybininkų g. 9-2. Patalpų įsigijimo savikaina – 193421,86 Eur, likutinė vertė 2015 m. lapkričio 30 d. – 141309,39 Eur, patikėjimo teise valdyti, naudoti ir disponuoti jomis.
2. Padidinti Molėtų rajono savivaldybei nuosavybės teise priklausančių ir šiuo metu Molėtų r. kūno kultūros ir sporto centro patikėjimo teise valdomų administracinių patalpų (unikalus Nr. 4400-2963-7023:2920, įsigijimo savikaina - 193421,86 Eur), esančių Molėtų r. sav., Molėtų m., Statybininkų g 9-2, įsigijimo savikainą 569247,97 Eur (penkiais šimtais šešiasdešimt devyniais tūkstančiais dviem šimtais keturiasdešimt septyniais eurais, 97 centais) atliktų pagerinimo išlaidų verte.
3. Įgalioti Molėtų rajono savivaldybės administracijos direktorių Saulių Jauneiką, jo nesant direktoriaus pavaduotoją Karolį Balčiūną, pasirašyti šio sprendimo 1 ir 2 punkte nurodyto turto perdavimo – priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Aldona Rusteikienė

Turto skyriaus vedėja